Maar net sodra jy dink jy is nou oulik, kyk, dan word jy tot realiteit geroep op die mees onverwagte oomblik en val die dominoes wat jy oor jare opgestapel het, klik, klik, klik, om. Poef!
Ook by Toortsie strike die pawpaw soms die fan, val die appelkar soms om. Dis niks om oor trots te wees nie, maar baie om aan te werk, deur die genade van die Here.
Dis ‘n stryd vir my ook en soms is ek so onnosel, ek kom nie eens agter dat ek die verkeerdste ding op die verkeerdste moontlike tyd gesê het nie. Ek kan darem baie mooi om verskoning vra, maar dan is die kwaad reeds gedoen.
Maar soms is die bedoeling regtig goed en maak dit nie saak wat jy sê nie, dit word verkeerd ontvang.
As jy die Leefstylbybel vir vroue het, kyk op bl 1355 by Joh 15. Dit het my sommer bemoedig. Selfs Jesus is verkeerd opgeneem en Hy het tog nie foute gemaak nie.